УТВЕРЖДАЮ

Заместитель Министра образования

Республики Беларусь

Р.С.Сидоренко

«13» июля 2018 г.

**ИНСТРУКТИВНО-МЕТОДИЧЕСКОЕ ПИСЬМО**

**МИНИСТЕРСТВА ОБРАЗОВАНИЯ РЕСПУБЛИКИ БЕЛАРУСЬ**

**«Об организации в 2018/2019 учебном году образовательного процесса при изучении учебных предметов и проведении факультативных занятий при реализации образовательных программ общего среднего образования»**

**АСАБЛІВАСЦІ АрганІзацЫІ АДУКАЦЫЙНАГА прАцЭсУ пры вывучэнні вучэбных прадметаў**

**«Беларуская мова» і «Беларуская літаратура»**

**Асноўнымі мэтамі моўнай і літаратурнай адукацыі ва ўстановах агульнай сярэдняй адукацыі з’яўляюцца:**

фарміраванне сістэмы ведаў пра мову і маўленне, уменняў карыстацца беларускай мовай ва ўсіх відах маўленчай дзейнасці, развіццё камунікатыўнай, духоўна-маральнай, грамадзянскай і мастацка-эстэтычнай культуры вучняў;

далучэнне вучняў да мастацтва слова і фарміраванне на гэтай аснове мастацкага мыслення, эстэтычных пачуццяў, чытацкай і маўленчай культуры, выхаванне чалавека з глыбокім гуманістычным светапоглядам, з развітым пачуццём нацыянальнай і асабістай самапавагі.

**У 2018/2019 навучальным годзе выкарыстоўваюцца наступныя вучэбныя праграмы:**

**Беларуская мова. Беларуская літаратура**

**V-VII, IX класы:**

Вучэбныя праграмы для ўстаноў агульнай сярэдняй адукацыі з беларускай і рускай мовамі навучання і выхавання. Беларуская мова. Беларуская літаратура. V–IX класы. – Мінск : Нац. ін-т адукацыі, 2017;

Беларуская мова. VІІ клас // Зборнік вучэбных праграм для VІІ класа ўстаноў агульнай сярэдняй адукацыі з беларускай мовай навучання і выхавання. – Мінск : Нац. ін-т адукацыі, 2017;

Беларуская мова. VІІ клас // Сборник учебных программ для VІІ класса учреждений общего среднего образования с русским языком обучения и воспитания. – Минск : Нац. ин-т образования, 2017;

Беларуская літаратура. VІІ клас // Зборнік вучэбных праграм для VІІ класа ўстаноў агульнай сярэдняй адукацыі з беларускай мовай навучання і выхавання. – Мінск : Нац. ін-т адукацыі, 2017;

Беларуская літаратура. VІІ клас // Сборник учебных программ для VІІ класса учреждений общего среднего образования с русским языком обучения и воспитания. – Минск : Нац. ин-т образования, 2017;

**VIІІ клас:**

Вучэбныя праграмы для ўстаноў агульнай сярэдняй адукацыі з беларускай і рускай мовамі навучання і выхавання. Беларуская мова. Беларуская літаратура. VІІІ клас. – Мінск : Нац. ін-т адукацыі, 2018;

Беларуская мова. VІІІ клас // Зборнік вучэбных праграм для VІІІ класа ўстаноў агульнай сярэдняй адукацыі з беларускай мовай навучання і выхавання. – Мінск : Нац. ін-т адукацыі, 2018;

Беларуская мова. VІІІ клас // Сборник учебных программ для VІІІ класса учреждений общего среднего образования с русским языком обучения и воспитания. – Минск : Нац. ин-т образования, 2018;

Беларуская літаратура. VІІІ клас // Зборнік вучэбных праграм для VІІІ класа ўстаноў агульнай сярэдняй адукацыі з беларускай мовай навучання і выхавання. – Мінск : Нац. ін-т адукацыі, 2018;

Беларуская літаратура. VІІІ клас // Сборник учебных программ для VІІІ класса учреждений общего среднего образования с русским языком обучения и воспитания. – Минск : Нац. ин-т образования, 2018;

**X-XI класы:**

Вучэбныя праграмы для ўстаноў агульнай сярэдняй адукацыі з беларускай і рускай мовамі навучання і выхавання. Беларуская мова. Беларуская літаратура. Х-XІ класы (базавы ўзровень). – Мінск : Нац. ін-т адукацыі, 2017;

Вучэбная праграма па вучэбным прадмеце «Беларуская мова» для Х класа (павышаны ўзровень) // Вучэбныя праграмы па вучэбных прадметах для ўстаноў агульнай сярэдняй адукацыі з беларускай мовай навучання і выхавання. X клас (павышаны ўзровень). – Мінск : Нац. ін-т адукацыі, 2015;

Вучэбная праграма па вучэбным прадмеце «Беларуская мова» для Х класа (павышаны ўзровень) // Учебные программы по учебным предметам для учреждений общего среднего образования с русским языком обучения и воспитания. Х класс (повышенный уровень). – Минск : Нац. ин-т образования, 2015;

Вучэбная праграма па вучэбным прадмеце «Беларуская мова» для ХІ класа (павышаны ўзровень) // Вучэбныя праграмы па вучэбных прадметах для ўстаноў агульнай сярэдняй адукацыі з беларускай мовай навучання і выхавання. XI клас (павышаны ўзровень). – Мінск : Нац. ін-т адукацыі, 2016;

Вучэбная праграма па вучэбным прадмеце «Беларуская мова» для ХI класа (павышаны ўзровень) // Учебные программы по учебным предметам для учреждений общего среднего образования с русским языком обучения и воспитания. ХI класс (повышенный уровень). – Минск : Нац. ин-т образования, 2016;

Вучэбная праграма для ўстаноў агульнай сярэдняй адукацыі з беларускай і рускай мовамі навучання і выхавання. Беларуская літаратура. Х-XІ класы (павышаны ўзровень), 2017 // нацыянальны адукацыйны партал (http://adu.by).

Усе вучэбныя праграмы змешчаны на нацыянальным адукацыйным партале [*www.adu.by*](http://www.adu.by) */ Образовательный процесс. 2018/2019 учебный год / Учебные предметы. V-XI классы.* [*Беларуская мова*](http://adu.by/ru/homepage/obrazovatelnyj-protsess-2017-2018-uchebnyj-god/202-uchebnye-predmety-v-xi-klassy/1269-belaruskaya-mova.html) *(*[*Беларуская літаратура*](http://adu.by/ru/homepage/obrazovatelnyj-protsess-2017-2018-uchebnyj-god/202-uchebnye-predmety-v-xi-klassy/1270-belaruskaya-litaratura.html)*).*

**Асаблівасці вучэбных праграм**

***Вучэбны прадмет «Беларуская мова»***

У вучэбных праграмах для V-VІІІ класаў выдзелены асобныя раздзелы «Маўленне» («Стылі маўлення»), «Тэкст», змест якіх складаюць тэмы, што раней вывучаліся ў іншых раздзелах пэўнага класа.

З мэтай забеспячэння паралельнага вывучэння беларускай і рускай моў раздзел «Склад слова. Словаўтварэнне і арфаграфія» вывучаецца ў VІ класе. Раздзел «Дзеяслоў» перанесены з VІ у VІІ клас.

**Звяртаем увагу**, што на ўроках беларускай мовыў час вывучэння ў VІ класераздзела «Склад слова. Словаўтварэнне і арфаграфія» неабходна карыстацца вучэбным дапаможнікам для V класа;у VІІ класе ў час вывучэння раздзела «Дзеяслоў» – вучэбным дапаможнікам для VІ класа *(электронныя версіі вучэбных дапаможнікаў змешчаны на Нацыянальным адукацыйным партале* [*http://e-padruchnik.adu.by/*](http://e-padruchnik.adu.by/)*)*.

Некаторыя тэмы, якія маюць тэарэтычнае значэнне і не ўплываюць на практычную маўленчую дзейнасць, пераведзены на ўзровень азнаямлення, што прадугледжвае фарміраванне агульнага ўяўлення пра пэўную моўную з’яву без выпрацоўкі практычных уменняў і навыкаў (ад вучняў не патрабуецца вызначаць від аднасастаўнага сказа, адрозніваць складаназалежныя сказы з паслядоўным, сузалежным і змешаным падпарадкаваннем частак і г.д.). Кантроль вынікаў вучэбнай дзейнасці па гэтых тэмах не ажыццяўляецца.

**VІІІ клас:**

выдзелены асобныя раздзелы «Стылі маўлення», «Тэкст», змест якіх складаюць тэмы, што раней вывучаліся ў іншых раздзелах праграмы;

тэма «Лагічны націск» пераведзена на ўзровень азнаямлення;

тэма «Непадзельныя словазлучэнні» заменена на «Свабодныя і несвабодныя словазлучэнні» (азнаямленне);

тэма «Віды аднасастаўных сказаў: пэўна-асабовыя, няпэўна-асабовыя, абагульнена-асабовыя, безасабовыя, назыўныя сказы» пераведзена на ўзровень азнаямлення.

***Вучэбны прадмет «Беларуская літаратура»***

У вучэбных праграмах па вучэбным прадмеце «Беларуская літаратура» прапанаваны два спісы літаратурных твораў: для чытання і вывучэння, для дадатковага чытання.

*У першым спісе вызначаны абавязковы мінімум твораў, вывучэнне якіх прадугледжвае ўсе тры этапы (успрыманне, аналіз, падагульненне). Творы з гэтай групы вывучаюцца тэкстуальна, дастаткова падрабязна, з выкананнем вусных і пісьмовых заданняў рознага характару (рэпрадуктыўнага, аналітычнага, творчага).*

*Спіс твораў для дадатковага чытання рэкамендацыйны, накіраваны на пашырэнне кола чытання вучняў (настаўнік выбірае і прапаноўвае вучням 1–2 творы да кожнага раздзела вучэбнага дапаможніка).*

Вылучаны рэзерв вучэбнага часу. Гэтыя гадзіны настаўнік можа выкарыстаць на працягу навучальнага года па сваім меркаванні для чытання і вывучэння літаратурных твораў.

Прадугледжаны гадзіны на паўтарэнне і падагульненне вывучанага за год. На гэтых уроках мэтазгодна прапанаваць вучням спіс твораў для чытання летам.

**VІІІ клас:**

уключаны вершы П. Броўкі «Пахне чабор», Г. Пашкова «Пазвоніць аднойчы вясна…», М. Башлакова «Верасень», Д. Бічэль «Трыялет» і байка Кандрата Крапівы «Дыпламаваны Баран»;

удакладнены змест рубрыкі «Мастацтва»;

замест байкі «Ганарысты Парсюк» для завучвання на памяць прапанавана байка «Дыпламаваны Баран»;

скарэкціраваны спіс твораў для дадатковага чытання.

Вучэбная праграма па беларускай літаратуры заснавана на ідэях кампетэнтнаснага падыходу, паводле якога засваенне зместу навучання накіравана на фарміраванне прадметных, метапрадметных і асобасных кампетэнцый вучняў. Рэалізацыя гэтага падыходу прадугледжвае ўзмацненне дзейнасна-практычнага кампанента літаратурнай адукацыі, у сувязі з чым у праграме акрэсліваюцца асноўныя віды вучэбнай дзейнасці вучняў і патрабаванні да яе вынікаў.

Метадычныя рэкамендацыі па арганізацыі адукацыйнага працэсу ў адпаведнасці з абноўленымі вучэбнымі праграмамі змешчаны на нацыянальным адукацыйным партале [*www.adu.by*](http://www.adu.by) */ Образовательный процесс. 2018/2019 учебный год / Учебные предметы. V-XI классы.* [*Беларуская мова*](http://adu.by/ru/homepage/obrazovatelnyj-protsess-2017-2018-uchebnyj-god/202-uchebnye-predmety-v-xi-klassy/1269-belaruskaya-mova.html) *(*[*Беларуская літаратура*](http://adu.by/ru/homepage/obrazovatelnyj-protsess-2017-2018-uchebnyj-god/202-uchebnye-predmety-v-xi-klassy/1270-belaruskaya-litaratura.html))***.***

**Звяртаем увагу настаўнікаў**, што да перавыдадзеных у 2016 годзе вучэбных дапаможнікаў «Беларуская літаратура. 5 клас» і «Беларуская літаратура. 6 клас» на нацыянальным адукацыйным партале *(*[*www.adu.by*](http://www.adu.by) */ Образовательный процесс. 2018/2019 учебный год / Учебные предметы. V-XI классы /* [*Беларуская літаратура*](http://adu.by/ru/homepage/obrazovatelnyj-protsess-2017-2018-uchebnyj-god/202-uchebnye-predmety-v-xi-klassy/1270-belaruskaya-litaratura.html)*)* змешчаны матэрыялы, неабходныя для выканання прапанаваных у дапаможніках творчых заданняў (ілюстрацыйны матэрыял, аўдыя- і відэазапісы). Дадатковае выкарыстанне электроннага адукацыйнага рэсурсу *((*[*www.adu.by / Электронное обучение / Электронные образовательные ресурсы / Беларуская літаратура*](http://e-vedy.adu.by/course/index.php?categoryid=66)*)* спрыяе значнаму пашырэнню адукацыйных магчымасцей вучэбных дапаможнікаў.

Электронны адукацыйны рэсурс (далей – ЭАР) да вучэбнага дапаможніка «Беларуская літаратура. 7 клас» аўтараў М. Лазарука, Т.У. Логінавай, Г.А. Сухавай, выдадзенага ў 2017 годзе, змешчаны на нацыянальным адукацыйным партале ([*http://e-vedy.adu.by/*](http://e-vedy.adu.by/)).

У 2018/2019 навучальным годзе будзе выкарыстоўвацца новы вучэбны дапаможнік «Беларуская літаратура. 8 клас» аўтараў М.А. Лазарука, В. І. Русілка, І. М. Слесаравай, І. У. Рэпенка.

**Асаблівасці новага вучэбнага дапаможніка па беларускай літаратуры для VІІІ класа заключаюцца:**

у адборы і прад’яўленні мінімальна неабходнага і дастатковага матэрыялу для якаснай адукацыі па вучэбным прадмеце;

у наяўнасці заданняў, якія накіраваны на ўдасканаленне чытацкіх уменняў вучняў: пошук інфармацыі, яе аналіз і інтэрпрэтацыя, ацэнка і выкарыстанне для выканання пастаўленай задачы;

у рэалізацыі навігацыйнай функцыі: наяўнасць спасылак на кампаненты ВМК па вучэбным прадмеце (у прыватнасці, ЭАР), змешчаныя на нацыянальным адукацыйным партале ([*http://e-vedy.adu.by/*](http://e-vedy.adu.by/)). *Доступ да ЭАР ажыццяўляецца праз інтэрнэт. Для выкарыстання ЭАР карыстальніку неабходна зарэгістравацца на нацыянальным адукацыйным партале ў раздзеле «Электронныя адукацыйныя рэсурсы». У навігацыйным апараце вучэбнага дапаможніка выкарыстоўваецца новы элемент – QR-код (графічная выява спасылкі), які дазваляе атрымаць доступ да ЭАР праз спецыяльны дадатак на электронным планшэце, мабільным тэлефоне.*

**Звяртаем увагу на тое, што** спасылкі на ЭАР у новым вучэбным дапаможніку дазваляюць дыферэнцыраваць і індывідуалізаваць адукацыйны працэс, арганізаваць работу з вучнямі з розным узроўнем адукацыйнай падрыхтоўкі і матывацыі да вывучэння вучэбнага прадмета.

Матэрыял, які выкладзены ў новым вучэбным дапаможніку па беларускай літаратуры, адпавядае пяці ўзроўням засваення вучнямі вучэбнага матэрыялу. Настаўнік мае магчымасць выбіраць творчыя заданні ў залежнасці ад пазнавальных інтарэсаў вучняў.

На вучэбных занятках па беларускай літаратуры для работы з тэкстамі рэкамендуецца звяртацца да серыі кніг «Школьная бібліятэка» (спіс серыі кніг «Школьная бібліятэка» размешчаны на нацыянальным адукацыйным партале ([*www.adu.by*](http://www.adu.by) */ Образовательный процесс. 2018/2019 учебный год /* [*Перечень учебных изданий. 2018/2019 учебный год*](http://adu.by/ru/homepage/obrazovatelnyj-protsess-2017-2018-uchebnyj-god/1421-perechen-uchebnykh-izdanij-2017-2018-uchebnyj-god.html))*.*

Нагадваем, што да 2018/2019 навучальнага года выдадзена прыкладнае каляндарна-тэматычнае планаванне «Беларуская мова і літаратура» для V, VI, VII, VIII, IX, X, XI класаў (Мінск: Нацыянальны інстытут адукацыі, Аверсэв, 2018). Прыкладнае каляндарна-тэматычнае планаванне для VIII класа змешчана на нацыянальным адукацыйным партале *(*[*http://www.adu.by*](http://www.adu.by) */ Образовательный процесс. 2018/2019 учебный год / Учебные предметы. V-XI классы /* [*Беларуская мова*](http://adu.by/ru/homepage/obrazovatelnyj-protsess-2017-2018-uchebnyj-god/202-uchebnye-predmety-v-xi-klassy/1269-belaruskaya-mova.html) ([*Беларуская літаратура*](http://adu.by/ru/homepage/obrazovatelnyj-protsess-2017-2018-uchebnyj-god/202-uchebnye-predmety-v-xi-klassy/1270-belaruskaya-litaratura.html)) */ Каляндарна-тэматычнае планаванне).*

**Звяртаем увагу на тое, што** на ІІ ступені агульнай сярэдняй адукацыі вучэбныя прадметы «Беларуская мова» і «Беларуская літаратура» могуць вывучацца на павышаным узроўні. Дадатковыя вучэбныя гадзіны (1 або 2 на тыдзень) мэтазгодна выкарыстоўваць на арганізацыю і стымуляванне вучэбнай дзейнасці вучняў па авалоданні ведамі, уменнямі і навыкамі, набыцці вопыту дзейнасці, на развіццё якасцей асобы, творчых здольнасцей і фарміраванне на гэтай аснове прадметных, метапрадметных і асобасных кампетэнцый.

*Табліца 1*

***Рэкамендацыі па вывучэнні вучэбнага прадмета «Беларуская мова» на павышаным узроўні ў VIII класе***

|  |  |  |  |  |
| --- | --- | --- | --- | --- |
| Раздзел вучэбнай праграмы | Колькасць гадзін на вывучэнне раздзела (базавы ўзровень) | Колькасць гадзін на вывучэнне раздзела (павышаны ўзровень, **1 гадзіна**) | Колькасць гадзін на вывучэнне раздзела (павышаны ўзровень,  **2 гадзіны**) | Заўвагі (выкарыстанне дадатковых гадзін) |
| Роля беларускай мовы ў развіцці нацыянальнай культуры | 1 | 2 | 2 | Аналіз афарыстычных выказванняў пра родную мову, яе ролю ў жыцці грамадства, развіцці нацыянальнай культуры. Складанне слоўнічка адметных слоў беларускай мовы (нацыянальна маркіраваныя словы: назвы рэалій беларускай культуры, гаваркія, безэквівалентныя словы і інш.). Складанне з гэтымі словамі словазлучэнняў, сказаў, тэкстаў |
| Тэкст | 1 | 2 | 4 | Паглыбленне паняцця пра тэкст і яго лінгвістычныя асаблівасці на ўзроўнях зместу (тэматычнае адзінства), функцыі (стылістычнае адзінства) і формы; удасканаленне ўменняў вызначаць прыметы тэксту, сродкі і спосабы сувязі сказаў і частак тэксту, уменняў ствараць вусныя і пісьмовыя выказванні розных тыпаў, стыляў і жанраў з улікам камунікатыўнай задачы |
| Паўтарэнне вывучанага ў V–VII класах | 2 | 3 | 4 | Выкананне розных відаў моўнага разбору (фанетычнага, марфемнага, словаўтваральнага, марфалагічнага, сітнтаксічнага), тэставых заданняў. Работа са слоўнікамі: вызначэнне значэнняў слоў і фразеалагізмаў, падбор сінонімаў, антонімаў і інш. |
| Стылі маўлення | 2 | 3 | 4 | Паглыбленне паняцця пра стылі маўлення і стылеўтваральную ролю самастойных і службовых часцін мовы; замацаванне ўменняў вызначаць стыль тэкстаў, іх моўныя асаблівасці, ролю самастойных і службовых часцін мовы ў стварэнні тэкстаў розных стыляў маўлення, уменняў складаць тэксты пэўнага стылю і жанру |
| Сінтаксіс і пунктуацыя | 1 | 2 | 2 | Знаходжанне ў тэкстах словазлучэнняў і сказаў розных відаў, аналіз іх будовы, тлумачэнне пастаноўкі знакаў прыпынку. Складанне словазлучэнняў і сказаў паводле прапанаваных схем |
| Словазлучэнне | 4 | 6 | 8 | Замацаванне тэарэтычнага матэрыялу, выпрацоўка ўменняў знаходзіць словазлучэнні ў тэксце, выяўляць галоўнае слова, групаваць словазлучэнні паводле будовы і значэння, ствараць і разгортваць словазлучэнні з рознымі відамі сінтаксічнай сувязі, перакладаць сказы (тэксты) з адметнымі беларускімі словазлучэннямі, адрозніваць свабодныя і несвабодныя словазлучэнні, дакладна перадаваць змест прачытанага тэксту з выкарыстаннем апорных словазлучэнняў, выконваць сінтаксічны разбор словазлучэнняў |
| Просты сказ | 23 | 35 | 46 | Замацаванне ведаў вучняў пра парадыгму простых сказаў, іх будову, значэнне і ўжыванне, удасканаленне ўменняў выяўляць простыя (двухсастаўныя, аднасастаўныя, няпоўныя) сказы ў тэксце, аналізаваць іх будову, ствараць вусныя і пісьмовыя выказванні з выкарыстаннем простых сказаў розных відаў у адпаведнасці з пэўнай камунікатыўнай мэтай; удасканаленне навыкаў сінтаксічнага разбору простага сказа |
| Ускладнены сказ | 32 | 48 | 64 | Замацаванне паняцця пра ўскладнены сказ (будова, значэнне, ужыванне), удасканаленне ўменняў выяўляць ускладненыя сказы (з аднароднымі і адасобленымі членамі, звароткамі, пабочнымі словамі і ўстаўнымі канструкцыямі, параўнальнымі зваротамі) у тэксце, аналізаваць іх будову, ствараць вусныя і пісьмовыя выказванні з выкарыстаннем ускладненых сказаў розных відаў у адпаведнасці з пэўнай камунікатыўнай мэтай; удасканаленне навыкаў сінтаксічнага разбору ўскладненага сказа |
| Падагульненне і сістэматызацыя вывучанага за год | 2 | 2 | 4 | Падагульненне і сістэматызацыя ведаў, удасканаленне ўменняў і навыкаў вучняў па вывучаных раздзелах і тэмах. Сінтаксічны разбор словазлучэнняў і сказаў |
| Рэзервовыя гадзіны | 2 | 2 | 2 |  |
| **Усяго:** | **70** | **105** | **140** |  |

Пры арганізацыі адукацыйнага працэсу на павышаным узроўні рэкамендуецца выкарыстоўваць дадатковую вучэбна-метадычную літаратуру:

1. Беларуская мова : навучальныя і кантрольныя дыктанты : 5-9 класы : дапам. для настаўнікаў устаноў агул. сярэд. адукацыі з беларус. і рус. мовамі навучання / Г.М. Валочка [і інш.]. – Мінск : Аверсэв, 2017.
2. Беларуская мова : навучальныя і кантрольныя пераказы : 5-9 класы : дапам. для настаўнікаў устаноў агул. сярэд. адукацыі з беларус. і рус. мовамі навучання / Г.М. Валочка [і інш.]. – Мінск : Аверсэв, 2017.
3. Валочка, Г.М. Беларуская мова : Тэставыя работы : 8-11 класы : дапам. для настаўнікаў устаноў агул. сярэд. адукацыі з беларус. і рус. мовамі навучання / Г.М. Валочка, В.У. Зелянко. – Мінск : Аверсэв, 2013.
4. Беларуская мова. Пераказы з дадатковымі заданнямі : 8-9 класы : дапам. для настаўнікаў устаноў агул. сярэд. адукацыі з беларус. і рус. мовамі навучання / Г.М. Валочка [і інш.]. – Мінск : НІА : Аверсэв, 2017.
5. Саматыя, І.М. Дыдактычны матэрыял па беларускай мове. 8 клас / І.М. Саматыя. – Мазыр : Белы вецер, 2015.
6. Бадзевіч, З.І. Беларуская мова. Тэставыя заданні для 8 класа : У 2 - х ч. / З.І. Бадзевіч, І.М. Саматыя. – Мазыр : Белы вецер, 2015.
7. Саматыя, І.М. Беларуская мова. 8 клас. Гэты няпросты просты сказ: дапам. для вучняў / І.М. Саматыя, В.С. Палтаржыцкая. – Мінск : НІА; Аверсэв, 2012.
8. Валочка, Г.М. Беларуская мова. 5-9 класы. Вывучаем беларускі правапіс : дапам. для вучняў / Г. М. Валочка, В. У. Зелянко. – Мінск : НІА; Аверсэв, 2012.

*Табліца 2*

***Рэкамендацыі па вывучэнні вучэбнага прадмета «Беларуская літаратура» на павышаным узроўні ў VIII класе***

|  |  |  |  |  |
| --- | --- | --- | --- | --- |
| Раздзел вучэбнай праграмы | Колькасць гадзін на вывучэнне раздзела (базавы ўзровень) | Колькасць гадзін на вывучэнне раздзела (павышаны ўзровень, **1 гадзіна**) | Колькасць гадзін на вывучэнне  раздзела (павышаны ўзровень,  **2 гадзіны**) | Заўвагі (выкарыстанне дадатковых гадзін) |
| Уводзіны. Чалавек як галоўны аб’ект увагі мастацкай літаратуры, спосабы яго паказу ў творах | 1 | 1 | 1 | Актуалізацыя ведаў вучняў пра літаратуру як мастацтва слова, пра паэзію і прозу як спосабы паказу жыцця; асэнсаванне паняцця аб трох родах літаратуры(эпічны, лірычны, драматычны); удасканаленне чытацкіх і літаратурна-творчых уменняў |
| Роды мастацкай літаратуры | 7 | 11 | 16 | Паглыбленне паняццяў *тэма, ідэя, праблема твора*; выпрацоўка ўменняў параўноўваць аднатэмныя творы розных аўтараў; вызначаць асаблівасці сюжэтнай, кампазіцыйнай будовы п’есы; развіццё ўменняў назіраць за сродкамі раскрыцця характару ў эпічным творы; выяўляць аўтарскую пазіцыю ў драматычным творы; ствараць вусную характарыстыку герояў праз іх паводзіны і ўчынкі, мастацкія дэталі; удасканаленне навыкаў складання выканальніцкай партытуры верша (п’есы) |
| Лірычныя жанры | 13 | 19 | 26 | Паглыбленне паняццяў *віды, жанры лірыкі, класічныя формы верша, лірычны герой, маналагічная форма лірычных твораў, вершаскладанне, рытміка-інтанацыйныя і вобразна-выяўленчыя сродкі паэтычнай мовы*; замацаванне ўяўленняў вучняў пра народную песню як пра крыніцу лірычнай паэзіі; развіццё ўменняў самастойна аналізаваць тэксты песень у адзінстве іх зместу і формы; параўноўваць аднатэмныя вершы розных паэтаў; назіраць за рухам перажыванняў лірычнага героя з улікам усіх мастацкіх сродкаў (паўтораў, памеру, кампазіцыі, інтанацыі); аналізаваць паэтычны тэкст; набыццё вопыту літаратурна-творчай дзейнасці (дапісванне апошняга радка верша, дапісванне і напісанне твора па апорнай схеме чаргавання радкоў, напісанне вершаў на зададзеную тэму па апорных словах, напісанне трыялета, актавы і інш.); удасканаленне навыкаў выразнага чытання вершаў, розных па змесце, настроі, насычанасці вобразна-выяўленчымі сродкамі мовы; фарміраванне актыўнай грамадзянскай пазіцыі |
| Эпічныя жанры | 14 | 21 | 30 | Паглыбленне паняццяў: *эпас як літаратурны род і яго жанры: навела, апавяданне, аповесць; эпізод, сюжэт, тэма, ідэя, кампазіцыя ў эпічным творы: вобраз-характар і спосабы яго раскрыцця (апісанне ўчынкаў і паводзін, партрэт, пейзаж, мова героя, аўтарская характарыстыка); аўтар-апавядальнік у эпічным творы*; выпрацоўка ўменняў вызначаць тэму і ідэю мастацкага твора; параўноўваць характары галоўных герояў; замацаванне ўменняў заўважаць у творы сутыкненне розных жыццёвых філасофій, бачыць супрацьлегласць жыццёвых пазіцый; удасканаленне ўменняў мастацкага пераказу эпізодаў твора; падрыхтоўка невялікіх вусных празаічных замалёвак на адну з прапанаваных тэм, ацэначных выказванняў пра падзеі, намаляваныя ў творы |
| Ліра-эпічныя жанры | 6 | 9 | 14 | Паглыбленне паняццяў: *ліра-эпічныя літаратурныя жанры; паэма: сюжэт і кампазіцыя, лірычныя адступленні, эмацыянальнасць мовы; літаратурная балада, байка*; пашырэнне ўяўленняў вучняў пра аўтарскую і тэматычную разнастайнасць байкі як жанру літаратуры; выпрацоўка ўменняў ацэньваць учынкі персанажаў; выяўляць найбольш напружаныя моманты ў баладзе, алегарычны сэнс у байцы; развіццё ўмення параўноўваць паміж сабой творы ліра-эпічнага жанру; удасканаленне навыкаў аналізу ліра-эпічнага твора; складанне выканальніцкай партытуры байкі |
| Драматычныя жанры | 4 | 6 | 8 | Замацаванне паняццяў: *драма як літаратурны род, драматычныя жанры: трагедыя, драма, камедыя; характэрныя асаблівасці драматычных жанраў: канфлікт, сюжэт, характар, сцэна, карціна, дыялог, рэпліка, рэмарка; сродкі выяўлення аўтарскай пазіцыі ў драматычным творы*; удасканаленне ўменняў вылучаць эпізоды або дэталі, важныя для характарыстыкі дзейных асоб, устанаўліваць прычынна-выніковую сувязь паміж падзеямі і паводзінамі герояў у творы;характарызаваць героя драматычнага твора па яго словах і паводзінах; выпрацоўка ўменняў карыстацца паняццямі, неабходнымі для аналізу драматычнага твора; развіццё ўменняў выразнага чытання п’есы па асобах; удасканаленне ўменняў інсцэніравання і мізансцэніравання эпізодаў з драматычнага твора |
| Паўтарэнне вывучанага ў VIII класе | 1 | 2 | 3 | Паўтарэнне і абагульненне ведаў вучняў пра літаратуру як спецыфічны від мастацтва; замацаванне паняццяў аб трох родах літаратуры (эпічны, лірычны, драматычны); удасканаленне чытацкіх і літаратурна-творчых уменняў |
| Творчыя работы | 4 | 8 | 10 | Выкананне вусных (пісьмовых) навучальных работ (сачыненне-разважанне па вывучаным творы: разгорнуты адказ на пытанне, праблемная характарыстыка (індывідуальная, параўнальная, групавая) герояў твора; водгук ці рэцэнзія на самастойна прачытаны твор, твор выяўленчага мастацтва, прагледжаныя кінафільм, тэлеспектакль (з матывацыяй уласных адносін да герояў і падзей)) |
| Дадатковае чытанне | 2 | 8 | 12 | Са спіса твораў, прапанаваных для дадатковага чытання, настаўнік можа выбраць тыя, выкарыстанне якіх ён лічыць найбольш дарэчным у пэўным класным калектыве, улічваючы індывідуальныя магчымасці вучняў і наяўнасць тэкстаў у бібліятэчным фондзе |
| Рэзерв вучэбнага часу | 1 | 3 | 3 | Рэзерв вучэбнага часу настаўнік можа выкарыстаць па сваім меркаванні на чытанне і асэнсаванне літаратурных твораў |
| **Усяго:** | **53** | **88** | **123** |  |

Пры арганізацыі адукацыйнага працэсу на павышаным узроўні рэкамендуецца выкарыстоўваць дадатковую вучэбна-метадычную літаратуру:

*Русілка, В.І.* Незвычайнае літаратуразнаўства: вывучэнне твора ў яго родавай і жанравай спецыфіцы: 8 клас: дапам. для вучняў / В.І. Русілка; Нац. ін-т адукацыі. – Мінск : ЛіМ, 2010.

*Русілка, В.І.* Незвычайнае літаратуразнаўства: вывучэнне твора ў яго родавай і жанравай спецыфіцы: 8 клас: дапам. для настаўнікаў / В.І. Русілка; Нац. ін-т адукацыі. – Мінск : ЛіМ, 2010.

Беларуская літаратура : зб. творчых заданняў для тэмат. кантролю : 5-9 кл. : дапам. для настаўнікаў устаноў агул. сярэд. адукацыі з беларус. і рус. мовамі навучання / І.М. Гоўзіч, М.У. Грынько, А.В. Руцкая, В.У. Праскаловіч, В.І. Русілка, В.В. Кушнярэвіч; Нац. ін-т адукацыі. – Мінск : Аверсэв, 2012.

*Лявонава, П.І.* Беларуская літаратура ў 8 класе / П.І. Лявонава, В.І. Русілка, І.М. Слесарава. – Мінск: Нац. ін-т адукацыі, 2012.

*Рагойша, В.П.* Тэорыя літаратуры ў тэрмінах: дапам. / В.П. Рагойша. – Мінск : Беларуская Энцыклапедыя, 2001.

Для арганізацыі і правядзення **факультатыўных заняткаў** па беларускай мове і літаратуры, акрамявучэбна-метадычных комплексаў,настаўнікі могуць карыстацца праграмамі, зацверджанымі Міністэрствам адукацыі Рэспублікі Беларусь.

Нагадваем, што вучэбна-метадычны комплекс факультатыўных заняткаў «Вывучаем беларускі правапіс. V-ІХ класы» можна выкарыстоўваць у якасці дыдактычнага матэрыялу для правядзення арфаграфічных хвілінак і ўдасканалення арфаграфічнай пісьменнасці вучняў.

Поўная інфармацыя аб вучэбна-метадычным забеспячэнні вучэбных прадметаў «Беларуская мова» і «Беларуская літаратура» ў 2018/2019 навучальным годзе змешчана на нацыянальным адукацыйным партале [*www.adu.by*](http://www.adu.by) */ Образовательный процесс. 2018/2019 учебный год / Учебные предметы. V-XI классы.* [*Беларуская мова*](http://adu.by/ru/homepage/obrazovatelnyj-protsess-2017-2018-uchebnyj-god/202-uchebnye-predmety-v-xi-klassy/1269-belaruskaya-mova.html) *(*[*Беларуская літаратура*](http://adu.by/ru/homepage/obrazovatelnyj-protsess-2017-2018-uchebnyj-god/202-uchebnye-predmety-v-xi-klassy/1270-belaruskaya-litaratura.html)*).*

Падрыхтаваныя і выдадзеныя ў серыі «Кампетэнтнасны падыход» дыдактычныя і дыягнастычныя матэрыялы па беларускай мове і літаратуры прызначаны для фарміравання прадметных кампетэнцый і накіраваны на засваенне вучнямі вучэбнага матэрыялу праз розныя віды дзейнасці: пазнавальную, камунікатыўную, пошукавую, творчую і інш. Дыягнастычныя матэрыялы прызначаны для праверкі і ацэнкі адукацыйных вынікаў пры ажыццяўленні бягучага і прамежкавага кантролю і могуць выкарыстоўвацца ў працэсе як франтальнай, так і індывідуальнай або групавой работы.

Актуальную інфармацыю для вывучэння і выкарыстання ў педагагічнай практыцы можна знайсці ў раздзеле«Дистанционный всеобуч для учителя»,якіразмешчаны на нацыянальным адукацыйным партале ў раздзеле *«*[*Электроннае навучанне*](http://e-vedy.adu.by/)*»*, а таксама па адрасе*:* [*http://e-asveta.adu.by/*](http://e-asveta.adu.by/)*.*

У выпадках, калі прапанаваных матэрыялаў для арганізацыі адукацыйнага працэсу па вучэбных прадметах «Беларуская мова» і «Беларуская літаратура» недастаткова, рэкамендуецца звяртацца да інтэрнэт-рэсурсаў на сайтах:

Нацыянальнай бібліятэкі Беларусі: [*www.nlb.by*](http://www.nlb.by/);

рэдакцыйна-выдавецкай установы «Выдавецкі дом “Звязда”»: [*http://www.lim.by*](http://www.lim.by/);

Дзяржаўнага літаратурнага музея Янкі Купалы: [*http://www.kupala-museum.by*](http://www.kupala-museum.by/);

Дзяржаўнага літаратурна-мемарыяльнага музея Якуба Коласа: [*http://www.yakubkolas.by*](http://www.yakubkolas.by/)*;*

Літаратурнага музея Максіма Багдановіча: [*http://www.bagdanovich.by*](http://www.bagdanovich.by);

Дзяржаўнага музея гісторыі беларускай літаратуры: [*http://www.bellitmuseum.by*](http://www.bellitmuseum.by/);

Нацыянальнага акадэмічнага тэатра імя Янкі Купалы: [*http://www.kupalauski.by*](http://www.kupalauski.by/).

**Звяртаем увагу на тое,** што для завучвання на памяць настаўнік прапануе толькі тыя вершы або празаічныя ўрыўкі з мастацкіх тэкстаў, якія вызначаны вучэбнай праграмай па беларускай літаратуры.

Рэкамендуецца пры выбары дамашняга задання арыентавацца на прыкладнае каляндарна-тэматычнае планаванне па вучэбных прадметах «Беларуская мова» і «Беларуская літаратура» (Мінск : Нац. ін-т адукацыі, Аверсэв, 2018), дзе ў графе «Дамашняе заданне» вызначаны канкрэтныя практыкаванні і заданні па кожнай тэме. Пры гэтым трэба ўлічваць, што аб’ём і змест дамашняга задання настаўнік вызначае дыферэнцыравана, зыходзячы з канкрэтнай адукацыйнай сітуацыі і індывідуальных магчымасцей вучняў.

**Нагадваем**, што ў VІ-ХІ (ХІІ) класах да канца першай чвэрці, а таксама ў V класе на працягу першага паўгоддзя захоўваецца аб’ём тэкстаў кантрольных работ, рэкамендаваных для папярэдняга класа. Пры наяўнасці дадатковых заданняў (не больш за 4) тэкст можа быць скарочаны на 10-20 слоў.

У першым паўгоддзі ў V класе па беларускай мове праводзяцца толькі навучальныя пераказы, якія ацэньваюцца ў адпаведнасці з нормамі ацэнкі вынікаў вучэбнай дзейнасці вучняў устаноў агульнай сярэдняй адукацыі для ІV класа.

У V-VIII класах пісьмовыя работы па беларускай літаратуры носяць толькі навучальны характар. Адзнакі за навучальныя работы выстаўляюцца па меркаванні настаўніка і павінны насіць стымулюючы характар. За навучальнае сачыненне адзнака выстаўляецца толькі па літаратуры.

Кантрольныя сачыненні па літаратуры пішуцца толькі ў IX-XI (XII) класах. Адзнакі за сачыненне па беларускай літаратуры ў IX-XI (XII) класах выстаўляюцца па літаратуры і па мове (першая адзнака – па літаратуры, другая – па мове).

Тэматычны кантроль вынікаў вучэбнай дзейнасці вучняў па беларускай літаратуры ажыццяўляецца ў вуснай ці пісьмовай формах або ў іх спалучэнні. Ацэнкай вусных адказаў і пісьмовых работ неабходна заахвочваць глыбокае, індывідуальна-асобаснае ўспрыманне літаратуры як мастацтва слова.

Выпускны экзамен па беларускай мове для вучняў ІХ класа па завяршэнні навучання і выхавання на ІІ ступені агульнай сярэдняй адукацыі ў 2018/2019 навучальным годзе будзе праводзіцца ў форме дыктанта. Выпускны экзамен па беларускай мове для вучняў ХІ класа па завяршэнні навучання і выхавання на ІІІ ступені агульнай сярэдняй адукацыі ў 2018/2019 навучальным годзе будзе праводзіцца ў форме пераказу **па розных тэкстах** для вучняў, якія вывучаюць беларускую мову на павышаным узроўні, і для вучняў, якія вывучаюць беларускую мову на базавым узроўні.

Пры планаванні і арганізацыі пазакласнай работы па беларускай мове і літаратуры рэкамендуем звярнуць увагу на каляндар юбілейных дат, каляндар міжнародных і дзяржаўных свят.

***Каляндар юбілейных дат***

|  |  |  |
| --- | --- | --- |
| *верасень* |  | 125-годдзе з дня нараджэння Андрэя Мрыя  105-годдзе з дня нараджэння Сяргея Грахоўскага  80-годдзе з дня нараджэння Анатоля Грачанікава  75-годдзе з дня нараджэння Ніны Мацяш |
| *лістапад* |  | 85-годдзе з дня нараджэння Вячаслава Адамчыка  70-годдзе з дня нараджэння Яўгеніі Янішчыц |
| *снежань* |  | 220-годдзе з дня нараджэння Адама Міцкевіча  100-годдзе з дня нараджэння Кастуся Кірэенкі  95-годдзе з дня нараджэння Анатоля Вялюгіна  75-годдзе з дня нараджэння Казіміра Камейшы |
| *студзень* |  | 150-годдзе з дня нараджэння Ядвігіна Ш.  120-годдзе з дня нараджэння Міхася Лынькова  115-годдзе з дня нараджэння Алеся Якімовіча  100-годдзе з дня нараджэння Васіля Хомчанкі  100-годдзе з дня нараджэння Алеся Савіцкага |
| *люты* |  | 105-годдзе з дня нараджэння Аркадзя Куляшова |
| *сакавік* |  | 100-годдзе з дня нараджэння Міколы Лупсякова  90-годдзе з дня нараджэння Еўдакіі Лось  65-годдзе з дня нараджэння Міколы Мятліцкага |
| *май* |  | 115-годдзе з дня нараджэння Паўлюка Труса |
| *чэрвень* |  | 95-годдзе з дня нараджэння Васіля Быкава  85-годдзе з дня нараджэння Віктара Карамазава |

***Каляндар міжнародных і дзяржаўных свят***

|  |  |  |
| --- | --- | --- |
| *2 верасня* | – | Дзень беларускага пісьменства |
| *8 верасня* | – | Міжнародны дзень пісьменнасці |
| *21 лютага* | – | Міжнародны дзень роднай мовы |
| *3 сакавіка* | – | Сусветны дзень пісьменніка |
| *21 сакавіка* | – | Сусветны дзень паэзіі |
| *27 сакавіка* | – | Сусветны дзень тэатра |
| *2 красавіка* | – | Міжнародны дзень дзіцячай кнігі |
| *18 мая* | – | Сусветны дзень музеяў |

У 2018/2019 навучальным годзе дзейнасць метадычных фарміраванняў настаўнікаў беларускай мовы і літаратуры рэкамендуецца арганізаваць па тэме **«*Рэалізацыя сучасных падыходаў да навучання беларускай мове і літаратуры ва ўстановах агульнай сярэдняй адукацыі”***.

**На жнівеньскіх прадметных секцыях рэкамендуецца абмеркаваць наступныя пытанні.**

*1. Навукова-метадычнае забеспячэнне вучэбнага працэсу па беларускай мове і літаратуры ва ўстановах агульнай сярэдняй адукацыі ў 2018/2019 навучальным годзе:*

кампетэнтнасны падыход у вучэбных праграмах па вучэбных прадметах «Беларуская мова», «Беларуская літаратура»;

рэалізацыя сучасных дыдактычных падыходаў у вучэбных дапаможніках па вучэбных прадметах «Беларуская мова», «Беларуская літаратура» для VII-VIII класаў.

*2. Дапрофільная падрыхтоўка і профільнае навучанне:*

вучэбна-метадычнае забеспячэнне факультатыўных заняткаў па вучэбных прадметах «Беларуская мова», «Беларуская літаратура» і асаблівасці іх правядзення;

адметнасці арганізацыі вучэбнай дзейнасці вучняў па вучэбных прадметах «Беларуская мова», «Беларуская літаратура» ў X-XI класах на базавым і павышаным узроўнях вывучэння прадмета;

Міжнародная праграма па ацэнцы адукацыйных дасягненняў вучняў (PISA): гісторыя, змест, значэнне, прыклады заданняў.

*3. Інфармацыйна-метадычная падтрымка адукацыйнага працэсу па вучэбных прадметах «Беларуская мова», «Беларуская літаратура»:*

выкарыстанне магчымасцей нацыянальнага адукацыйнага партала пры арганізацыі адукацыйнага працэсу;

ЭАР па вучэбных прадметах, рэкамендацыі па іх выкарыстанні ў адукацыйным працэсе.

*4. Планаванне работы метадычных аб’яднанняў:*

аналіз работы метадычнага аб’яднання ў 2017/2018 навучальным годзе;

планаванне работы метадычнага аб’яднання, творчай групы, школы маладога настаўніка і іншых метадычных фарміраванняў у 2018/2019 навучальным годзе.

**На пасяджэннях метадычных фарміраванняў настаўнікаў беларускай мовы і літаратуры** (метадычнае аб’яднанне, школа маладога настаўніка, школа ўдасканалення педагагічнага майстэрства, творчыя групы і інш.) рэкамендуецца разгледзець актуальныя пытанні методыкі выкладання прадметаў з улікам эфектыўнага вопыту педагогаў рэгіёна:

шляхі рэалізацыі сучасных падыходаў да навучання беларускай мове і літаратуры;

рэалізацыя кампетэнтнаснага падыходу ў працэсе навучання вучэбным прадметам «Беларуская мова» і «Беларуская літаратура» ва ўмовах профільнага навучання;

фарміраванне метапрадметных кампетэнцый вучняў праз выкарыстанне міжпрадметных сувязей на ўроках беларускай мовы і літаратуры;

развіццё чытацкай пісьменнасці вучняў пры навучанні беларускай мове і літаратуры;

фарміраванне ў вучняў сацыяльных і асобасна значымых якасцей сродкамі вучэбных прадметаў «Беларуская мова», «Беларуская літаратура»;

эфектыўныя падыходы да трансляцыі здабыткаў сучаснага літаратуразнаўства на вучэбных занятках па беларускай літаратуры на ІІ ступені агульнай сярэдняй адукацыі;

сучасныя дыдактычныя падыходы і развіццё творчых здольнасцей вучняў на вучэбных занятках па вучэбных прадметах «Беларуская мова», «Беларуская літаратура» і ў пазаўрочнай дзейнасці настаўніка з вучнямі і іх законнымі прадстаўнікамі;

абагульненне, апісанне і прадстаўленне настаўнікамі эфектыўнага вопыту выкладання вучэбных прадметаў «Беларуская мова», «Беларуская літаратура» на базавым і павышаным узроўнях вывучэння прадмета.

**Звяртаем увагу**, што для метадыстаў рэгіянальных інстытутаў развіцця адукацыі, раённых вучэбна-метадычных кабінетаў, кіраўнікоў метадычных аб’яднанняў, настаўнікаў беларускай мовы і літаратуры ў красавіку 2019 года Дзяржаўнай установой адукацыі «Акадэмія паслядыпломнай адукацыі» плануецца правядзенне рэспубліканскага семінара «Падтрымка і пашырэнне сферы выкарыстання беларускай мовы ва ўстановах агульнай сярэдняй адукацыі Гродзенскай вобласці: асоба, адукацыя, грамадства».